PIL Akadémia óravázlat

Név: Benedekné Fekete Hajnalka ( Hevesy György Általános iskola, Tura)

Tantárgy: Környezetismeret – Természetismeret (SNI 3-4-5 évfolyam összevont csoportban)

Vázlat / óra címe: Állatokról tudjuk – összefoglaló óra
Korosztály: 9 – 16 év (7 tanuló!)

Egyéb fontos tudnivaló:

Előzetes feladat:

Az osztályban számítógépünk már régen van, de internet elérést csak harmadik hete, saját mobilnettel tudok biztosítani. (Aktív tábláról álmodni sem merünk. )Ezért eddig legtöbb e-anyagot pendrive –n vittem be. Persze találtunk már rá alkalmat (sulikönyvtár), hogy az E- Hevesyn gyűjtögetett kincseket megnézzük, akik tudták, otthonról nézték, de közös munkára eddig nem kerülhetett sor. De január végén kaptunk egy laptop+projektor csomagot, így már nem csak differenciált munkában tudunk e anyagokat használni. Ígéret van wifire is… A csoportból 3 tanulónak van otthoni internet elérése, őket kértem meg, hogy az osztály oldalán beüzemelt [E-falra](http://www.wallwisher.com/wall/eosztalyos) keressenek videókat, képeket a tanultakkal kapcsolatban.

Felhasznált IKT eszközök, weboldalak: laptop, projektor, mobilnet

Az [Eclipsecrossword](http://www.eclipsecrossword.com/) már régi kedvenc, használjuk kinyomtatva házi feladatként, illetve az osztályban a gépen. Ezeket előre szoktam otthon elkészíteni, minden témára jó, tartalmát tekintve a s-sz differenciálástól a természetismereti meghatározásokig, sokat segít a helyesírás fejlesztésében, szókincsbővítésben, de a billentyűzet használatának gyakorlásában is.

A puzzle remek motiváció minden korosztálynak ( iskolakerülő kamaszoknál először mindig a saját magukról készített képekből készítettünk kirakót – ez jött be) és bármilyen témához jól kapcsolható. eddig a Jigsaw Puzzle Creator –t használtuk, de most találtam egy web oldalra könnyen beilleszthetőt, a [Jigsawplanetet](http://www.jigsawplanet.com/?rc=embedpuzzle&pid=2c661add5463) .

Oldalak: [Saját osztályunk oldala](http://www.protopage.com/ehevesy2011#Proba/E.o.)

Az iskolai weblap [Természetismeretes](http://www.protopage.com/ehevesy2011#Proba/F%C3%B6ldrajz-Term%C3%A9szetismeret-Biol%C3%B3gia) oldala (Itt a felsősök által készített bemutatókba pislogtunk bele.

Óra menetének rövid leírása:

|  |  |  |
| --- | --- | --- |
| Tananyag-tevékenység | Alkalmazott módszerek | IKT eszköz |
| Összefoglalás –állatok /emlős-madár-ízeltlábú főbb jegyei,Mo-on honos fogalma, élőhelyek |  |  |
| Ráhangolás – kivetítőn : A part alatt -videó | frontális – közös éneklés | kivetítő - [osztályoldalról youtube](http://www.youtube.com/watch?v=EnxaNvLIm4k&feature=youtu.be) |
| Kép és szókép válogatás (rengeteg applikációnk van) | Két rekeszből (képek és szóképek) táblára mágneseztünk, az emlősöket és a madarakat kellett kiválogatni, feltenni . közösen ellenőriztünk, javítottunk. |  |
| Kvízfeladatok (Az Almási iskola (Kréz Tibor munkája) anyagát használtuk, már többször dolgoztunk ezeken az oldalakon) | Az egyes feladatoknál más-más tanuló kezelte a laptopot, de közösen válaszoltak | kivetítő - [Állatok -teszt](http://www.tananyag.almasi.hu/krez/a_hazkoruli_allatok/teszt.htm) |
| Ismeretek elmélyítésekeresztrejtvény, puzzle | Önálló és páros feladatmegoldások | 1 fő (Ő egy Down szindrómás kislány)– laptop – [Kakas képe](http://www.jigsawplanet.com/?rc=play&pid=1cac4ad18775)2 fő osztálygépen – **A Jigsaw Puzzle Creatorral készített állatkép mappából válogatva** – Ide olyan fotókat szoktam bekészíteni , amelyeket előtte feliratozok, és sikeres kirakásnál az állat hangja hallatszik. 4 fő **Eclipsecrossword** – kinyomtatott lapon – a témához igazodó meghatározásokkal. |
| Levezetés (a diákok által az osztályfalra feltöltött videók megtekintése ) és biztatás további anyagok felkutatására és feltöltésére. | frontális | kivetítő – [E-fal](http://www.wallwisher.com/wall/eosztalyos) |

Mi működött, mi nem? Hogy érezted magad az órán?

A laptophoz nincs még egerünk, és a touchepad kezelése még komoly probléma. (Viszont kifejezetten alkalmas a finommotorika fejlesztésére..) Jól sikerült az óra, csak a fellinkelt videók esetében kellett egy kicsit elbeszélgetnünk arról, hogy mi fontos és nem annyira a természetismeret témában – a kikeresett anyagaik miért nem szolgálták igazán az adott témakörben való ismeretszerzést.